text: Vejle fik uafgjort mod tophold
  24 november 2013 kl. 07.21
  Vejle Boldklub var bagud 0-2 mod Hobro, men fik uafgjort.
  Der var topkamp på Vejle stadion i går. 
  1. divisions suveræne tophold Hobro spillede mod rækkens nummer fire Vejle.
  Og det tegnede da også til, at Hobro skulle vinde, da de kom foran 0-2 i 1. halvleg.
  Men kort før pausen blev Vejles topscorer Andreas Albers skiftet ind, og på sin første boldberøring gjorde han det til 1-2.
  Vejle dominerede kampen, og udlignede i 2. halvleg til 2-2 efter et hjørnespark, hvor Kaimar Saag pressede Hobros målmand så meget, at han lavede selvmål.
  Inden eftermiddagens kampe ligger Vejle nu nummer tre.
  